BMS સ્ટોકના MD ભદ્રેશ મહેતાનું કહેવું હતું કે સપ્ટેમ્બર મહિનામાં મિડ અને સ્મોલ-કેપ શેરોમાં સેન્સેક્સની સરખામણીએ બેથી ત્રણ ગણો વધુ ઘટાડો જોવાયો હતો. સેન્સેક્સના છ ટકાના ઘટાડા સામે સ્મોલ-કેપ ૧૬ ટકા ઘટ્યો હતો. સેન્સેક્સ-નિફ્ટી શેરોમાં મોટા ઇન્વેસ્ટરો કે હાઈ નેટવર્થ ધરાવતા વધુ એક્ટિવ હોય છે અને આ શેરો ડેરિવેટિવ્ઝમાં રહેતાં તેમાં વધુ કામકાજ જોવા મળે છે. આથી NSEમાં જોવા જઈએ તો ટોપ-૨૦૦ શેરોમાં ઊંચું વોલ્યુમ રહેતું હોવાથી BSEની સરખામણીએ કેશ સેગમેન્ટમાં કામકાજ વધુ રહે છે. જ્યારે BSE પર સ્મોલ અને મિડ-કેપ કંપનીઓ વધુ રહેતાં તેમાં નાના ટ્રેડરો કે ઇન્વેસ્ટરો વધુ સક્રિય હોય છે. સપ્ટેમ્બરમાં BSEમાં કેશ સેગમેન્ટમાં Rs ૩,૪૭૦ કરોડનું દૈનિક કામકાજ થયું હતું જે એપ્રિલથી શરૂ થતાં નાણાવર્ષમાં સૌથી વધુ નોંધાયું હતું.